Kombinácia liekov
Dobrý deň,chcela by som sa opýtať či môžem užívať woman probiotiká od jamieson s liekmi na očistu pečene od tej istej značky. A či je lepšie užívať lieky s pestrecom marianskym alebo priamo sušený pestrec.Ďakujem za odpoveď
Dobrý deň,
ďakujeme za Vašu otázku.
Medzi výživovými doplnkami JAMIESON SILYBUM MARIANUM - PESTREC MARIÁNSKY a JAMIESON PROBIOTIC COMPLEX PRE ŽENY nebolo pozorované vzájomné ovplyvnenie účinku. Uvedená kombinácia sa zdá byť bezpečná. Vzhľadom na to, že doplnky výživy nepodliehajú klinickým skúškam, prípadné interakcie nemuseli byť zachytené. Kombinácia sylimarínu a probiotík je však v praxi často používaná. Taktiež sylimarín ani probiotiká nepatria medzi zložky liekov a výživových doplnkov s významným interakčným potenciálom.
Pestrec mariánsky je dostupný vo viacerých formách a jej výber závisí aj na osobných preferenciách. Za najúčinnejšiu formu sa podľa niektorých zdrojov, kvôli vysokej koncentrácii účinnej látky a taktiež vstrebateľnosti, považuje mletý výlisok z pestreca. Pri každom doplnku s obsahom pestreca mariánskeho je podrebné dodržať dávkovanie stanovené výrobcom.
Prajem pekný zvyšok dňa.
S pozdravom
PharmDr. Veronika Kiabová